hotchpotch/miracl-hf-unified huggingface dataset:
तक्षक
हिन्दू पौराणिक कथाओं के अनुसार, तक्षक पाताल के आठ नागों में से एक नाग जो कश्यप का पुत्र था और कद्रु के गर्भ से उत्पन्न हुआ था श्रृंगी ऋषि का शाप पूरा करने के लिये राजा परीक्षित को इसी ने काटा था। इसी कारण राजा जनमेजय इससे बहुत बिगड़े और उन्होंने संसार भर के नागों का नाश करने के लिये नागयज्ञ आरंभ किया। तक्षक इससे डरकर इंद्र की शरण में चला गया। इसपर जनमेजय ने अपने ऋषियों को आज्ञा दी कि इंद्र यदि तक्षक को न छोड़े, तो उसे भी तक्षक के साथ खींच मँगाओ और भस्म कर दो। ऋत्विकों के मंत्र पढ़ने पर तक्षक साथ इंद्र भी खिंचने लगे। तब इंद्र ने डरकर तक्षक को छोड़ दिया। जब तक्षक खिंचकर अग्निकुंड के समीप पहुँचा, तब आस्तीक ने आकर जनमेजय से प्रार्थना की और तक्षक के प्राण बच गए।
कुछ विद्धानों का विश्वास है कि प्राचीन काल में भारत में तक्षक नाम की एक जाति ही निवास करती थी। नाग जाति के लोग अपने आपको तक्षक की संतान ही बतलाते हैं। प्राचीन काल में ये लोग नाग का पूजन करते थे। कुछ पाश्चात्य विद्वानों का मत है कि प्राचीन काल में कुछ विशिष्ट अनार्यों को हिंदू लोग तक्षक या नाग कहा करते थे। और ये लोग संभवतः शक थे। तिब्बत, मंगोलिया और चीन के निवासी अबतक अपने आपको तक्षक या नाग के वंशधर बतलाते हैं। महाभारत के युद्ध के उपरान्त धीरे धीरे तक्षकों का अधिकार बढ़ने लगा और उत्तर-पश्चिम भारत में तक्षक लोगों का बहुत दिनों तक, यहाँ तक कि सिकन्दर के भारत आने के समय तक राज्य रहा। इनका जातीय चिह्न नाग था। ऊपर परीक्षित और जनमेजय की जो कथा दी गई है, उसके संबंध में कुछ पाश्चात्य विद्वानों का गत है कि तक्षकों के साथ एक बार पांडवों का बड़ा भारी युद्ध हुआ था जिसमें तक्षकों की जीत हुई थी ओर राजा परीक्षित मारे गए थे, और अंत से जनमेजय ने फिर तक्षशिला में युद्ध करके तक्षकों का नाश किया था और यही घटना जनमेजय के नागयज्ञ के नाम से प्रसिद्ध हुई है। नागोंं में शेषनाग और वासुकी से छोटे हैं और तीसरे स्थान के भाई हैं। जब शेषनाग भगवान विष्णु की शरण में और वासुकी भगवान शिव की शरण में चले गए थे ऐसा कहा जाता है कि वासुकी ने नागलोक से जाते समय अपने छोटे भाई तक्षक का राजतिलक किया तथा उन्हें नागराज के पद पर अभिषिक्त किया।
गरुड पुराण में महर्षि कश्यप और तक्षक नाग को लेकर एक सुन्दर उपाख्यान दिया गया है। ऋषि शाप से जब राजा परीक्षित को तक्षक नाग डसने जा रहा था, तब मार्ग में उसकी भेंट कश्यप ऋषि से हुई। तक्षक ने ब्राह्मण का वेश धरकर उनसे पूछा कि वे इस तरह उतावली में कहां जा रहे हैं? इस पर कश्यप ने कहा कि तक्षक नाग महाराज परीक्षित को डसने वाला है। मैं उनका विष प्रभाव दूर करके उन्हें पुन: जीवन दे दूंगा। यह सुनकर तक्षक ने अपना परिचय दिया और उनसे लौट जाने के लिए कहा। क्योंकि उसके विष-प्रभाव से आज तक कोई भी व्यक्ति जीवित नहीं बचा था। तब कश्यप ऋषि ने कहा कि वे अपनी मन्त्र शक्ति से राज परीक्षित का विष-प्रभाव दूर कर देंगे। इस पर तक्षक ने कहा कि यदि ऐसी बात है तो आप इस वृक्ष को फिर से हरा-भरा करके दिखाइए। मैं इसे डसकर अभी भस्म किए देता हूं। तक्षक ने वृक्ष को अपने विष प्रभाव से तत्काल भस्म कर दिया।
इस पर कश्यप ऋषि ने उस वृक्ष की भस्म एकत्र की और अपना मन्त्र फूंका। तभी तक्षक ने आश्चर्य से देखा कि उस भस्म में से कोंपल फूट आई और देखते ही देखते वह हरा-भरा वृक्ष हो गया। हैरान तक्षक ने ऋषि से पूछा कि वे राजा का भला करने किस कारण से जा रहे हैं? ऋषि ने उत्तर दिया कि उन्हें वहां से प्रचुर धन की प्राप्ति होगी। इस पर तक्षक ने उन्हें उनकी अपेक्षा से भी अधिक धन देकर वापस भेज दिया। इस पुराण में कहा गया है कि कश्यप ऋषि का यह प्रभाव 'गरुड़ पुराण' सुनने से ही पड़ा था।
संगमनेर
संगमनेर (Sangamner) भारत के महाराष्ट्र राज्य के अहमदनगर ज़िले में स्थित एक नगर है। संगमनेर प्रशासनिक दृष्टि से संगमानेर उपखंड का एक तालुक भी है। संगमनेर स्थानीय भील शासक हेनमंत नायक के शासन क्षेत्र था
शहर की आबादी सन् 2011 में 80,347 थी, जबकि पूरे तालुक की आबादी सन् 2001 में 4,39,806 गिनी गई थी।
श्रीगोंदा तालुक
श्रीगोंदा तालुका महाराष्ट्र राज्य के अहमदनगर जिले के नगर उपखंड में स्थित तालुका है। यहा पर दो अच्छे कॉलेजेस है , पहला कॉलेज है श्री छत्रपती शिवाजी महाविद्यालय, श्रीगोंदा -यहा पर ज्युनिअर से लेके सेनिअर तक तक पढाया जाता है| यह कॉलेज श्री शिवाजीराव नागवडे इन्होने बनाया है |  दुसरा कॉलेज है महाराजा जिवाजीराव शिंदे महाविद्यालय, श्रीगोंदा जो कि रयत शिक्षण संस्था का है| यहा पर भी ज्युनिअर से लेके सेनिअर तक पढाया जाता है| बाकी बेहद सारे हायस्कुल और ज्युनिअर कॉलेज है|
श्रीरामपुर तालुका
श्रीरामपुर तालुक महाराष्ट्र राज्य के अहमदनगर जिले के श्रीरामपुर उपखंड में स्थित तालुक है।
समता (भौतिकी)
समता (अंग्रेजी : Parity) एक भौतिक राशी है। समता रूपांतरण (अथवा समता व्युत्क्रमण) कार्तिय निर्देशाकों का चिह्न परिवर्तन है। त्रिविम में, सामान्यतः तीनों कार्तिय निर्देंशाकों के एक साथ चिह्न परिवर्तन से भी समझाया जाता है: यह घटना की काइरलता (इंगिता) को समझने का विचार है, जिसमें इसके वृहत चित्रण में काइरल घटना, समता व्युत्क्रम को निरूपित करती है। किसी अकाइरल वस्तु पर समता रूपांरतण को इकाई (तत्समक) रूपांतरण कहते हैं।
सोनबरसा राज
सोनबरसा राज (Sonbarsa Raj) भारत के बिहार राज्य के सहरसा ज़िले में स्थित एक गाँव है।
"सोनबरसा" शब्द दो भागो को मिलाकर बना है - "सोना" (ख़ुशी) + "बरसा" (वर्षा), यानी जहाँ खुशियों की वर्षा होती है।
आरंभ में सोनबरसा राज क्षेत्र अंगुत्तरप कहलाता था और उत्तर बिहार प्रसिद्ध वैशाली महाजनपद के सीमा पर स्थित था। अंग देश के शक्ति समाप्त होने के बाद यह मगध साम्राज्यवाद का शिकार हो गया, इसके आस पास के इलाके में मौर्य स्तम्भ मिलने से यह बात प्रमाणित होता है। सोनबरसा राज के सटे बिराटपुर गाँव में खुदाई के दौरान बोध धर्म के कुछ स्मृति चिन्ह मिले है जिससे ये भी कहा जा सकता है की यहाँ बोध धर्मं का भी प्रादुर्भाव रहा होगा। महाभारत के समय पांडव के अज्ञात वास के समय में विराटपुर गाँव का नाम पड़ता है जिससे यह भी साबित होता है की वो इस गाँव से गुजरे होंगे।
सोनबरसा राज सहरसा जिले का एक प्रमुख गाँव है जिसके उत्तर में सोहा और बिराटपुर, दक्षिण में पररिया, पश्चिम में सुगमा और कोशी नदी और पूरब में देहद गाँव हैं। समूचा गाँव एक समतल उपजाऊ क्षेत्र है, लेकिन जनसँख्या घनत्व होने के कारण इसके कुछ ही हिस्सों में खेती की जाती है, मौसमी फलो जैसे आम और लीची और अमरुद के संग कही कही केले की खेती भी देखने को मिल जाती है। यहाँ की मिटटी चिकनी और दोमट है जो धान और गेहूं की फसल के उपयुक्त है, यहाँ साल में तीन फसल हो जाती है, कही कही दलहन के बिच, तिलहन फसल उगाने का भी मिल जाता है। हरेक साल बिहार का शोक कही जाने वाली नदी कोशी की विभीषिका से भी इस गाँव को दो चार होना पड़ता है, हरेक साल कोशी की बाद लीला कइयो को लील जाती है। हरेक वर्ष कम से कम १०-१५ लोगो को डूबने से मौत हो जाती है। साथ ही बाढ़ अपने साथ महामारी भी लाती और उचित इलाज़ के आभाव में आज भी यहाँ बच्चे दम तोड़ते दिखाई पड़ जाते है।
वर्ष २०११ की जनसँख्या के अनुसार इस गाँव की कुल जनसँख्या १६४५ है जिसमे पुरुष वर्ग की संख्या ५९६ और महिलाओं की संख्या ४४९ है।
सोनबरसा राज प्रशासनिक तौर पर भी भरा पूरा है, गाँव में पुलिस थाना, अस्पताल, मवेशियों का अस्पताल, डाकघर, दो मध्य विद्यालय, एक उर्दू मध्य विद्यालय, एक उच्च विद्यालय और एक महाविद्यालय भी है। साथ ही साथ यह सोनबरसा राज गाँव सोनबरसा प्रखंड होने के नाते इसका खुद का प्रखंड मुख्यालय भी है।
आस पास के करीब १५-२० गांवो में उच्च विद्यालय नहीं होने के कारण यह उन सभी गांवों के सिक्षा का केंद्र बिंदु है।  साथ ही साथ यहाँ तीन चार पब्लिक स्कूल भी है। यहाँ के स्कुलो में राष्ट्रीय अनुसंधान, सैक्षानिक परिषद् के द्वारा मान्य पाठ्यक्रम की पढाई होती है, लेकिन कुछ पब्लिक स्कुलो में केंद्रीय माध्यमिक सिक्षा बोर्ड का पाठ्यक्रम भी पढाया जाता है।
छोटा गाँव के होने के वाबजूद भी सोनबरसा अपने आप में कई महत्वपूर्ण स्थानों को सिमटे बैठा है जो ऐतिहासिक महत्व तो रखता ही है साथ ही साथ हमें अद्भुत वास्तुकला का नमूना भी दिखता है।
कासाइ-पश्चिमी प्रान्त
कासाइ-पश्चिमी प्रान्त () अफ़्रीका के कांगो लोकतान्त्रिक गणराज्य के दक्षिणी हिस्से में स्थित एक प्रान्त है। इस प्रान्त का नाम इसमें से गुज़रने वाली कासाइ नदी पर पड़ा है।
कासाइ-पूर्वी प्रान्त
कासाइ-पूर्वी प्रान्त () अफ़्रीका के कांगो लोकतान्त्रिक गणराज्य के मध्य हिस्से में स्थित एक प्रान्त है। इस प्रान्त का नाम इसमें से गुज़रने वाली कासाइ नदी पर पड़ा है।
कासाइ-पूर्वी प्रान्त में लूबा जनजाति के लोगों की बहुतायत है। १९६० में जब कांगो बेलजियम से स्वतंत्र हुआ तो देश के समुदायों के बीच होने वाली खींचातानी ने उस समय के 'दक्षिण कासाइ' नामक प्रान्त में अलगाववाद की भावना को जन्म दिया। इसमें ऐसी बेलजियाई कम्पनियों ने भी उकसाने का काम किया जो यहाँ की खनिज की खानों पर अपना अधिकार बनाए रखना चाहतीं थीं। दक्षिण कासाइ ने स्वतंत्रता घोषित करी तो कांगो की केन्द्रीय सरकार ने इसपर क़ब्ज़ा करने के लिये विद्रोह को कुचलना शुरु कर दिया। सितम्बर १९६१ में उन्होने प्रान्त पर नियंत्रण पा लिया लेकिन झड़पें १९६२ तक चलती रहीं। इसमें हज़ारों लोगों की मृत्यु हो गई।
प्रान्तीय राजधानी म्बुजी-मायी के आसपास हीरे की कई खानें हैं और वज़न के हिसाब से दुनिया का १०% हीरा यहीं उत्पादित होता है।
बेरी, सीकर
बेरी भारत के राजस्थान राज्य के सीकर जिले की पीपराली तहसील में एक गाँव है। यह सीकर से २५ किलोमीटर उत्तर दिशा में स्थित है। बेरी को भजनगढ़ नामक कीले की वजह से बेरी भजनगढ़ के नाम से भी जाना जाता है।
कातांगा प्रान्त
कातांगा प्रान्त () अफ़्रीका के कांगो लोकतान्त्रिक गणराज्य के दक्षिण-पूर्व हिस्से में स्थित एक प्रान्त है। इसके उत्तर में कासाइ-पश्चिमी, कासाइ-पूर्वी, मानिएमा और दक्षिण कीवू प्रान्त, पूर्व में तांगान्यीका झील (जिसके पार तान्ज़ानिया है), दक्षिण-पूर्व व दक्षिण में ज़ाम्बिया और पश्चिम में अंगोला हैं।
१९७१ से १९९७ तक, जब देश का नाम ज़ाईर था और उस पर मोबूटू सेसे सेको नामक तानाशाह का राज था, इस प्रान्त को 'शाबा प्रान्त' कहा जाता था। इस से भी पहले, कांगो पर बेल्जियम के राज के दौरान, इसका नाम 'एलिज़ाबेथविल' था, जिस नाम के साथ एक नगर की स्थापना १९१० ई. में हुई। इस शहर का नाम बदलकर 'लुबुमबाशी' कर दिया गया और अब यह यहाँ की राजधानी है।
कातांगा का एक बड़ा भूभाग पठारी है जहाँ से मांगों नदी निकलकर पश्चिम में अंधमहासागर में गिरती है। इस पठार की औसत ऊँचाई ३,००० फुट है। कांगों और ज़ैंबेज़ी नदियों के जलविभाजक के रूप में यह पठारी भाग पैलियोज़ोइक चट्टानों द्वारा निर्मित है। प्रान्त के पठारी क्षेत्र में मवेशी-पालन और कृषि चलती है। कातांगा की जलवायु दक्षिण अफ्रीका की तरह है जिससे यहाँ की भौतिक परिस्थितियाँ मोटे अनाजों के उत्पादन और पशुपालन के लिए अनुकूल हैं। कांगों के अतिरिक्त बुकामा और लुआलाबा मुख्य नदियाँ हैं जिनसे यातायात होता है।
कातांगा प्रान्त के पूर्वी भाग में कई मूल्यवान खनिजों का उत्पादन होता है, जिनमें ताम्बा, हीरा, यूरेनियम, रेडियम, टीन और कोबॉल्ट शामिल हैं। कातांगा प्रदेश विश्व का प्रमुख यूरेनियम उत्पादक क्षेत्र है जहाँ चिंकोलोबी नामक खान से पर्याप्त मात्रा में यूरेनियम निकाला जाता है। कातांगा तथा ज़िम्बाब्वे के मध्य भाग में ताँबे का ११,५०,००,००० टन से भी अधिक भंडार है। इसके उत्पादन का महत्व विगत से, रेलों के निर्माण के कारण, अधिक बढ़ गया है। लुबुमबाशी में ताम्रशोधक कारख़ाने हैं जहाँ ताँबा साफ किया जाता है। इसके अतिरिक्त ज़ेदोतविल, बुकाम और तेन्के मुख्य औद्योगिक नगर हैं। मोपरी झील के पास टिन का उत्पादन होता है। इनके अतिरिक्त पठारी ऊँची-नीची भूमि होने के कारण यहाँ जलविद्युत्‌ उत्पादन के लिए भी परिस्थितियाँ अनुकूल हैं और चूट्स कार्नेट में पर्याप्त मात्रा में जलविद्युत्‌ पैदा की जाती है। ज़िम्बाब्वे व ज़ाम्बिया को भी यहाँ से विद्युत्‌ आपूर्ति की जाती है।
खनिज-धन के बावजूद प्रान्त के अधिकतर लोग निर्धन हैं। यहाँ का नवजात मृत्यु दर विश्व में सबसे ज़्यादा है - १००० में से १८४ शिशुओं का पाँच साल की आयु से पहले ही निधन हो जाता है।
मानिएमा प्रान्त
मानिएमा प्रान्त () अफ़्रीका के कांगो लोकतान्त्रिक गणराज्य के मध्य हिस्से में स्थित एक प्रान्त है।
बेलजियम द्वारा कांगो पर क़ब्ज़ा करके उसे अपना उपनिवेश बनाने से पहले मानिएमा के इलाक़े में 'कूबा राज्य' नाम का एक शक्तिशाली अफ़्रीकी राज्य हुआ करता था।
भूपर्पटी
भूपर्पटी या क्रस्ट () भूविज्ञान में किसी पथरीले ग्रह या प्राकृतिक उपग्रह की सबसे ऊपर की ठोस परत को कहते हैं। यह जिस सामग्री का बना होता है वह इसके नीचे की भूप्रावार (मैन्टल) कहलाई जाने वाली परत से रसायनिक तौर पर भिन्न होती है। हमारे सौरमंडल में प्रक्रियाओं में बने हैं (यानि अंदर से उगले गये हैं)। अन्तरिक्ष से देखने पर पृथ्वी लगभग गोलाकार गेंद की भाँति दिखाई देती है। इस गोलाकार पृथ्वी की पर्पटी की संतरे के छिलके से तुलना की जा सकती है। मोटाई के आधार पर यह सबसे पतली परत है और इसकी औसत मोटाई लगभग ३३ कि॰ मी॰ मानी जाती है। भूपर्पटी हल्की चट्टानों से बनी है जिसमें सिलिका और आक्सीजन की प्रधानता है। भूपर्पटी अधिकांशतः Si,Al and Ma से बनी है
भू पर्पटी में सबसे अधिक ऑक्सीजन पाया जाता है उसके बाद सिलिका तथा तीसरे नम्बर पर अलुमिनियम पाया जाता है
भूप्रावार
भूप्रावार या मैन्टल () या प्रावार भूविज्ञान में किसी पथरीले ग्रह या प्राकृतिक उपग्रह की एक परत को कहते हैं। यह सबसे बाहरी भूपटल (क्रस्ट) नामक परत के नीचे लेकिन भूकेन्द्र के ऊपर और उसे ढके हुए होती है। भूपटल के मुक़ाबले में भूप्रावार परत बहुत मोटी होती है। हमारी पृथ्वी में भूप्रावार लगभग २,९०० किमी मोटी है और यह पृथ्वी के कुल घनफल (वोल्यूम) का ८४% भाग इसी में सम्मिलित है।
स्थलमण्डल
स्थलमंडल या स्थलमण्डल () भूगोल और भूविज्ञान में किसी पथरीले ग्रह या प्राकृतिक उपग्रह की सबसे ऊपरी पथरीली या चट्टान निर्मित परत को कहते हैं। पृथ्वी पर इसमें भूपटल (क्रस्ट) और भूप्रावार (मैन्टल) की सबसे ऊपर की परत शामिल हैं जो कई टुकड़ों में विभक्त है और इन टुकड़ों को प्लेट कहा जाता है।
रिफ़्ट (भूविज्ञान)
रिफ़्ट (,) भूविज्ञान में ऐसे क्षेत्र को कहते हैं जहाँ प्लेट विवर्तनिकी (भौगोलिक प्लेटों की चाल) के कारण पृथ्वी के भूपटल (क्रस्ट) और स्थलमंडल (लिथोस्फ़ेयर) खिचने से फटकर अलग हो रहा हो।  इस से अक्सर धरती पर वहाँ भ्रंश बनते हैं और रिफ्ट घाटियाँ बन जाती हैं। इनमें अफ़्रीका व मध्य पूर्व की ग्रेट रिफ़्ट घाटी एक उदाहरण है जो अफ़्रीकी प्लेट के दो भागों में टूटकर अलग होने की प्रक्रिया से बन गई है।
पूर्व अफ़्रीकी रिफ़्ट
पूर्व अफ़्रीकी रिफ़्ट () एक सक्रीय भूवैज्ञानिक रिफ़्ट है जो पूर्व अफ़्रीका में बढ़ रही है। इसे पहले ग्रेट रिफ़्ट घाटी का भाग माना जाता था लेकिन बहुत से भूवैज्ञानिक इसे अब एक अलग रिफ़्ट घाटी मानते हैं। यह अफ़्रीकी प्लेट के टूटकर दो भागों में बंटने की जारी प्रक्रिया के कारण बन गई है।
पूर्व अफ़्रीकी रिफ़्ट घाटी के क्षेत्र में कई मृत व मूर्छित ज्वालामुखी स्थित हैं, जिनमें प्रसिद्ध किलिमांजारो पर्वत भी शामिल है। महान अफ़्रीकी झीलें भी इसी रिफ़्ट घाटी मे स्थित हैं।
होल्स (फिल्म)
होल्स (अंग्रेजी: ) एक २००३ कॉमेडी ड्रामा फिल्म है १९९८ के आधार पर उपन्या सइसी शीर्षक के द्वारा लुइस सच्चर (जो भी पटकथा लिखी थी)। भारत में, सटीक रिलीज की तारीख अज्ञात है, लेकिन यह जारी किया गया है। यह सिनेमाघरों में रिलीज किया गया था उत्तरी अमेरिका में पर १८ अप्रैल, २००३। भारत में, सटीक रिलीज की तारीख अज्ञात है, लेकिन यह जारी किया गया है।
स्टेनली येल्नाट्स बुरा भाग्य द्वारा अपनाई है। गलत समय पर गलत जगह में हमेशा की तरह, वह एक अपराध वह वादा नहीं किया था के लिए जेल में कई महीनों के लिए सजा सुनाई गई थी। में कैंप ग्रीन लेक, वह और उसके साथी कैदियों: स्क्विड, आर्मपिट, ज़िग्ज़ग, मैग्नेट, एक्स-रे और जीरो रहे हैं मजबूर खतरनाक शिविर निदेशक और उनके सहयोगियों के द्वारा, मिस्टर सर और मिस्टर पेंदंसकी, छेद खुदाई "चरित्र का निर्माण।"
कोई नहीं जानता कि वास्तव में वे क्यों उन सभी छेद खोदना है और स्टेनली जल्द ही आश्चर्य है कि अगर वहाँ के लिए खुदाई करने के लिए कुछ नहीं था शुरू होता है। ..वह और उसके साथियों को एक साथ रहना और एक निर्देशक और उसके गुर्गे के कदम आगे रखना होगा अगर वे बाहर उनके साहसी भागने ले जाना चाहते हैं, रहस्य को सुलझाने और शाप को तोड़ने के पर येल्नाट्स परिवार...
कैंप ग्रीन लेक अतीत सहायक वर्ण
महान अफ़्रीकी झीलें
महान अफ़्रीकी झीलें () अफ़्रीका में पूर्वी अफ़्रीकी दरार के क्षेत्र में स्थित बड़े आकार की झीलों की एक शृंखला है। इनमें विक्टोरिया झील (सतही क्षेत्रफल के हिसाब से दुनिया की दूसरी सबसे बड़ी मीठे पानी की झील) और तांगान्यीका झील (घनफल व गहराई के अनुसार विश्व की दूसरी सबसे बड़ी झील) शामिल हैं। इनमें सबसे बड़ी से सबसे छोटी झीलें इस प्रकार मानी जाती हैं:
क्योगा झील भी पूर्वी अफ़्रीकी दरार के झील-मंडल में आती है लेकिन अपने छोटे आकार के कारण इसे महान झीलों की सूचियों में कम ही शामिल किया जाता है।
सिक्लिड
सिक्लिड () पर्सिफ़ोर्मेज़ गण के सिक्लिडाए कुल की हड्डीदार मछलियाँ होती हैं। वे लैब्रोइडेइ () नामक उपगण की सदस्य होती हैं जिसमें कुछ अन्य मछली कुल भी शामिल हैं। सिक्लिडों का कुल विस्तृत और विविध है। वर्तमान में इस कुल में १,६५० से अधिक जातियाँ मिल चुकी हैं और हर वर्ष यह गिनती बढ़ती जाती है। सम्भव है कि इस कुल में २०००-३००० जातियाँ हों। मछली पालन के शौकीन अक्सर सिक्लिडों को अपने घरों में पालते हैं।
मलावी झील
मलावी झील () या न्यासा झील () महान अफ़्रीकी झीलों में से एक है और पूर्वी अफ़्रीकी दरार की दक्षिणतम झील है। यह मलावी, मोज़ाम्बीक और तान्ज़ानिया के बीच स्थित है। यह अफ़्रीका की तीसरी सबसे बड़ी और दूसरी सबसे गहरी झील है। यह पूरे विश्व की नौवीं सबसे बड़ी झील है। कुछ स्रोतों के अनुसार इस झील में दुनिया की किसी भी अन्य झील से ज़्यादा मछलियों की जातियाँ रहती हैं। यहाँ १,००० से अधिक तो सिर्फ़ सिक्लिडों की ही जातियाँ रहती है। १० जून २०११ को मोज़ाम्बीक ने इसे संरक्षित क्षेत्र धोषित कर दिया।
ऐल्बर्ट झील (अफ़्रीका)
ऐल्बर्ट झील () या ऐल्बर्ट न्यान्ज़ा () महान अफ़्रीकी झीलों में से एक है। यह युगान्डा और कांगो लोकतान्त्रिक गणराज्य के बीच स्थित है। यह अफ़्रीका की सातवी सबसे बड़ी और पूरे विश्व की २७वीं सबसे बड़ी झील है।
कीवू झील
कीवू झील () महान अफ़्रीकी झीलों में से एक है। यह कांगो लोकतान्त्रिक गणराज्य और रवाण्डा की अंतरराष्ट्रीय सीमा पर स्थित है।
तुर्काना झील
तुर्काना झील (), जिसे पहले रुडोल्फ़ झील () बुलाया जाता था, महान अफ़्रीकी झीलों में से एक है। यह कुछ-कुछ खारे पानी की झील घनफल (वोल्यूम) के हिसाब से कैस्पियन सागर, इसिक-कुल और वान झील के बाद दुनिया की चौथी सबसे बड़ी खारी झील है। अरल सागर इस से कभी बड़ा हुआ करता था लेकिन अधिकतर सूख जाने के कारण अब इस से छोटा है। तुर्काना एक रेगिस्तान-जैसे क्षेत्र में स्थित है और विश्व की सबसे बड़ी स्थाई रेगिस्तानी झील भी है। इसका अधिकतर भाग कीनिया में है लेकिन सुदूर उत्तरी छोर इथियोपिया में पड़ता है।
इस झील के बीच के केन्द्रीय द्वीप पर एक जीवित ज्वालामुखी है जिस से गैस और घुआँ हमेशा रिसता रहता है। झील के दक्षिणी और पूर्वी तट पत्थरीले हैं जबकी उत्तरी और पश्चिमी तटों पर रेतीले मैदान और रेत के टीले हैं। धूप में आसपास की धरती जल्द ही गरम हो जाती है जबकि पानी धीरे-धीरे ही गरम होता है। ज़मीन और पानी में तापमान अंतर से यहाँ तेज़ हवाएँ चलती हैं और कभी-कभी अचानक आँधियाँ भी आ जाती हैं। मैदानी तटों पर मगरमच्छ और पत्थरीले किनारों पर साँप व बिच्छू मिलते हैं। पर्यटकों को यहाँ कभी-भी बिना स्थानीय मार्गदर्शकों के अकेले न जाने की सलाह दी जाती है।
तुर्काना के आसपास के इलाक़े में प्राचीन मानवों के कई जीवाश्म (फ़ॉसिल) मिलें हैं और कई विद्वानों के अनुसार मानव जाति का जन्म यहीं हुआ था।
ऍड्वर्ड झील
ऍड्वर्ड झील () या रुतनज़िगे () या ऍड्वर्ड न्यान्ज़ा () महान अफ़्रीकी झीलों की सबसे छोटी झील है। यह कांगो लोकतान्त्रिक गणराज्य और युगान्डा की अंतरराष्ट्रीय सीमा पर स्थित है और इसका उत्तरी छोर भूमध्य रेखा (इक्वेटर) से कुछ ही किलोमीटर दक्षिण में पड़ता है। यह अफ़्रीका की १५वीं सबसे बड़ी झील है। इस से कुछ दूरी पर जॉर्ज झील स्थित है और इन दोनों झीलों के बीच में काज़िन्गा नहर की धारा चलती है।
लीवर सिरोसिस
सिरोसिस यकृत की कैंसर के बाद सबसे गंभीर बीमारी है, इस बीमारी का इलाज लीवर प्रत्यारोपण के अलावा और कोई नहीं है। इस रोग में यकृत कोशिकाएं बडे पैमाने पर नष्ट हो जाती हैं और उनके स्थान पर फाइबर तंतुओं का निर्माण हो जाता है। यकृत की बनावट भी असामान्य हो जाती है, जिससे पोर्टल हाइपरटैंशन की स्थिति बन जाती है।
लीवर सिरोसिस होने पर व्यक्ति स्वयं को बीमार महसूस करता है, शुरूआती चरण में कोई खास लक्षण नहीं दिखते, लेकिन जैसे ही बीमारी बढ़ती है लक्षण दिखने शुरू हो जाते हैं। इनमें से कुछ प्रमुख लक्षण इस प्रकार है. भूख कम लगना और ऊर्जा का कम होना ( थकान),वजन में कमी या फिर अचानक वजन का बढ़ जाना,चोट के निशान की तरह शरीर पर लाल-Inलाल चकते आना,त्वचा व आंखों का रंग पीलापनयुक्त होना,त्वचा में खुजलाहट,एड़ी के जोड़ पर एडिमा होना, सुजन होना तथा पैर और पेट में भी सुजन के लक्षण दिख सकते है,मूत्र का रग भूरां या संतरे के रंग का होना,मल का रंग बदल जाना भ्रम, अनिर्णय, स्थितिभ्रांति जैसी स्थिति का होना या फिर व्यक्तित्व में अन्य कई तरह के बदलाव आना,ल में रक्त आना, बुखार होना इत्यादी लीवर सिरोसिस की पहचान कैसे होगी? लीवर रोग के विशेषज्ञ चिकित्सक इस बीमारी का बड़ी आसानी से पहचान कर लेते हैं. बस उन्हें कुछ शारीरिक जांच या बहुत हुआ तो कुछ रक्त जांच कराने की जरुरत होती है, इस जांच लीवर फंक्शन टेस्ट औक कंप्यूट टोमोग्राफी ( सीटी स्कैन), अल्ट्रासाउंड या फिर एक विशेष जांच फाइब्रोस्कैन से आसानी से इस बीमारी की डायग्नोसिस किया जा सकता है.लीवर सिरोसिस के लिए अब तक कोई शर्तिया इलाज नहीं है, दवाओं से इसके बढ़ने की प्रक्रिया की रोकथाम की जा सकती है, लीवर की कोशिकाओं को क्षतिग्रस्त होने से बचाया जा सकता है और इस बीमारी से होने वाली परेशानियों को कम किया जा सकता है. लीवर सिरोसिस का इलाज उसके कारणों पर निर्भर होता है: – शराब पीने से सिरोसिस होता है, तो पहले शराब पीना छोड़े, इससे बीमारी बढ़ने की रफ्तार धीमी हो जाएगी. हेपेटाइटिस बी या सी से पीड़ित सिरोसिस के मरीजों को डाक्टर पहले एंटीवायरल दवाए दे कर लीवर कोशिकाओं को क्षतिग्रस्त होने से बचाए. अगर कोई मरीज आॅटोइम्युन बीमारी के कारण से या फिर विल्सन डिजिज, या हेमोक्रोमैटोसिस से सिरोसिस से पीड़ित है तो उसके इलाज अलग-अलग होंगे. दवा के जरिये सिरोसिस के लक्षणों को नियंत्रित किया जा सकता है. एडिमा या जलोदर का इलाज आहार में नमक को नियंत्रित कर किया जा सकता है. इस दवा को ड्यूराइटिस के नाम से जाना जाता है इसका इस्तेमाल एडिमा के दौरान अतिरिक्त फ्लूड जमा होने पर उसे निकालने के लिए किया जाता है. दवा और आहार की सहायता से इस बीमारी की वजह से मानसिक कार्य प्रभावित होने वाले मरीजों का आरंभिक इलाज किया जाता है. जुलाब जिसे कि लैक्टूलोज कहते हैं इसके उपयोग करने से आंतों से टाक्सिन का तेजी से अवशोषण होता है डॉ प्रवीण शर्मा, गैस्ट्रोइंटेरोलाजिस्ट श्रीगंगा राम अस्पताल
जूली गणपति
जूली गणपति () तमिल भाषा की भारतीय फ़िल्म है। यह 1990 की अमेरिकी फ़िल्म "मिज़री" की रीमेक है, जो स्वयं भी स्टीफ़न किंग द्वारा रचित इसी नाम के उपन्यास का रूपांतर है। फ़िल्म का निर्दशन बालू महेंद्र ने किया था तथा इसमें संगीत इलैयाराजा द्वारा रचा गया था।
स्टीफ़न किंग
स्टीफ़न एड्विन किंग () (जन्म: सितंबर 21, 1947) अमेरिकी समकालीन हॉरर, रहस्य, विज्ञान गल्प और फंतासी शैलियों वाले लेखक हैं। इनकी पुस्तकों की 350 मिलियन से अधिक प्रतियाँ बेची जा चुकि हैं और बड़ी संख्या में कई फ़ीचर फ़िल्म, टेलीविज़न फ़िल्म और कॉमिक पुस्तकों को रूपांतरित इनकी रचनाओं पर किया गया है।
क्योगा झील
क्योगा झील () अफ़्रीका के युगान्डा देश में स्थित एक बड़े आकार की लेकिन कम गहराई वाली झील है। १,७२० वर्ग किमी के क्षेत्रफल वाली यह झील १,०३४ मीटर की ऊँचाई पर स्थित है। नील नदी की विक्टोरिया नील नामक ऊपरी शाखा विक्टोरिया झील से निकलती है और क्योगा झील से गुज़रती हुई ऐल्बर्ट झील तक जाती है। क्योगा झील वैसे तो पूर्वी अफ़्रीकी दरार में स्थित है और महान अफ़्रीकी झीलों के क्षेत्रमंडल में ही पड़ती है, लेकिन इसका आकार इतना विशाल नहीं है कि इसे स्वयं महान अफ़्रीकी झीलों में से एक गिना जाए।
घमंडी (1981 फ़िल्म)
घमंडी १९८१ का हिन्दी भाषा का चलचित्र है।
उत्तर कीवू प्रान्त
उत्तर कीवू प्रान्त () अफ़्रीका के कांगो लोकतान्त्रिक गणराज्य के पूर्वोत्तरी हिस्से में स्थित एक प्रान्त है। इसका सीमाएँ कीवू झील से सटी हुई हैं और उसी झील पर इसका और इसके दक्षिण में स्थित दक्षिण कीवू प्रान्त का नाम पड़ा है। यह दोनों प्रान्त ऐतिहासिक कीवू प्रदेश का हिस्सा हैं जो पूर्वी अफ़्रीकी दरार क्षेत्र का ऊँचाई वाला इलाक़ा है।
उत्तर कीवू प्रान्त में विरुन्गा राष्ट्रीय उद्यान स्थित है जो पहाड़ी गोरिल्ला का निवास स्थान है।
दक्षिण कीवू प्रान्त
दक्षिण कीवू प्रान्त () अफ़्रीका के कांगो लोकतान्त्रिक गणराज्य के पूर्वी हिस्से में स्थित एक प्रान्त है। इसका सीमाएँ कीवू झील से सटी हुई हैं और उसी झील पर इसका और इसके उत्तर में स्थित उत्तर कीवू प्रान्त का नाम पड़ा है। यह दोनों प्रान्त ऐतिहासिक कीवू प्रदेश का हिस्सा हैं जो पूर्वी अफ़्रीकी दरार क्षेत्र का ऊँचाई वाला इलाक़ा है। कीवू झील में स्थित 'इद्ज्वी' नामक द्वीप भी इसी दक्षिण कीवू प्रान्त का प्रशासनिक भाग है। दक्षिण में इसकी पूर्वी सीमाएँ तांगान्यीका झील से भी लगती हैं।
पूर्वी प्रान्त (कांगो)
पूर्वी प्रान्त या ओरियेन्ताल प्रान्त () अफ़्रीका के कांगो लोकतान्त्रिक गणराज्य के पूर्वोत्तरी हिस्से में स्थित एक प्रान्त है। इस प्रान्त के 'इटुरी क्षेत्र' में १९९८ से पड़ोसी युगान्डा के सैनिकों का क़ब्ज़ा रहा था जो २००३ में एक समझौते के अंतर्गत वापस लौट गये। इटुरी में अब एक स्थानीय प्रशासन है और सम्भव है कि इसे पूर्वी प्रान्त से अलग एक प्रान्त का दर्जा मिल जाए।
बार्बी: द प्रिंसेस एंड द पॉपस्टार
बार्बी: द प्रिंसेस एंड द पॉपस्टार (अंग्रेज़ी: ) एक २०१२ प्रत्यक्ष-से-वीडियो कंप्यूटर एनिमेटेड फिल्म है। यह फिल्म 23 समग्र बार्बी फिल्म श्रृंखला में और 2 बार्बी फिल्म पर आधारित होना: द प्रिंसेस एंड द पौपर द्वारा मार्क ट्वेन (पहली बार था बार्बी द प्रिंसेस एंड द पौपर) के उत्सव में यूनिवर्सल शतवर्षीय सालगिरह। फिल्म के मूल अंग्रेजी संस्करण , जो कम्प्यूटर जनित बार्बी फिल्म श्रृंखला में बार्बी आवाज उठाई है की आवाज सुविधाएँ। हिंदी डबिंग संस्करण बार्बी के रूप में पिंकी राजपूत सुविधाएँ। इस शानदार संगीत साहसिक, तोरी, मेरिबेल्ला की राजकुमारी दयालु जो बल्कि गाना और नृत्य से उसके शाही कर्तव्यों का पालन के रूप में बार्बी सितारों। जब उसके पसंदीदा पॉप स्टार केइरा किंगडम लड़कियों को पता चलता है कि वे आम में ज्यादा है देता है कि उन्हें एक दूसरे की तरह लग रहे एक जादुई रहस्य सहित, का दौरा किया। सबसे पहले, स्थानों गमागमन एक महान विचार की तरह लगता है, जब तक कि प्रत्येक लड़की को पता चलता है कि दूसरे के जीवन के रूप में आसान के रूप में यह लगता नहीं है! लेकिन मेरिबेल्ला भी एक जादुई रहस्य है और जब यह चोरी है, पूरे राज्य को खतरे में डाल दिया है। सच्ची दोस्ती दिन बचा लोगे? शानदार गाने, शानदार फैशन और मज़ा नए दोस्त के साथ भरा हुआ है, यह पता चलता है कि सबसे अच्छी बात तुम हो सकता है अपने आप को एक रोमांचक संगीतमय उत्सव है।
वॉलोन्गॉन्ग विश्वविद्यालय
वॉलोन्गॉन्ग विश्वविद्यालय (इंग्लिश में: "University of Wollongong", UOW) एक सार्वजनिक विश्वविद्यालय है, जो ऑस्ट्रेलिया के न्यू साउथ वेल्स से लगभग 80 किलोमीटर की दूरी पर वॉलोन्गॉन्ग शहर में स्थित है। यह सिडनी के दक्षिण तटीय शहर में स्थित विश्वविद्यालय है। 2012 में इस विश्वविद्यालय में 140 से अधिक देशों के 11,440 अंतरराष्ट्रीय छात्रों सहित 30,516 पंजीकृत छात्र थे। वॉलोन्गॉन्ग विश्वविद्यालय की स्थापना 1951 में हुई थी, जब न्यू साउथ वेल्स विश्वविद्यालय के एक प्रभाग को अंगीभूत इकाई के रूप में वॉलोन्गॉन्ग में स्थापित किया गया। 1962 में न्यू साउथ वेल्स विश्वविद्यालय के विभाजन के पश्चात वॉलोन्गॉन्ग यूनिवर्सिटी कॉलेज बना। 1 जनवरी 1975 को न्यू साउथ वेल्स की संसद द्वारा उच्च शिक्षा के लिए पांच संकायों क्रमश: इंजीनियरिंग, मानविकी, गणित, विज्ञान और सामाजिक विज्ञान की पढ़ाई हेतु एक स्वतंत्र संस्था के रूप में वॉलोन्गॉन्ग विश्वविद्यालय की मंजूरी दी गयी और प्रोफेसर माइकल बर्ट को इस विश्वविद्यालय के उदघाटन हेतु कार्यवाहक वाइस चांसलर नियुक्त किया गया। 1976 में जस्टिस रॉबर्ट मार्सडेन को विश्वविद्यालय का कुलपति नियुक्त किया गया। 1977 में कंप्यूटर विज्ञान संकाय में यूनिक्स का एक संस्करण इंटरडाटा 7/32 विकसित किया गया जो यू एन एस डव्लू 01 कहलाया। यह पहली गैर पीडीपी यूनिक्स थी। 1981 में डॉ॰ केन मैककिनन नए वाइस चांसलर नियुक्त किए गए। वर्तमान में पॉल विलिंग्स इस विश्वविद्यालय के वाइस चांसलर हैं। विश्वविद्यालय परिसर नौ स्थानों पर स्थित है,
कोमी गणतंत्र
कोमी गणतन्त्र रूस गणतन्त्र का एक संघीय भाग है। इसकी राजधानी सिक्ताइव्कर (Syktyvkar) है और जनसंख्या ९०१,१८९ (२०१० जनगणना)।
यह गणतन्त्र यूराल पर्वत के पश्चिम में और पूर्व यूरोपीय मैदान के उत्तर पूर्व में स्थित है। ७०% से अधिक राज्यक्षेत्र वनों से और १५% के लगभग भूभाग दलदलों से ढका है।
यहाँ की बड़ी नदियों में हैं:
इस गणतन्त्र में कई सारी झीलें हैं। बड़ी झीलों में से हैं:
इस गणतन्त्र के प्राकृतिक संसाधनों में कोयला, पेट्रोलियम, प्राकृतिक गैस, सोना, हीरे और लकड़ी हैं। मूल रेन्डियर प्रचुरता से पाये जाते हैं और शुरू से ही मानवीय उपयोग के लिए स्थानीय लोगों ने उनका विचारित प्रजनन करवाया है।
कारेलिया गणतंत्र
कारेलिया गणतन्त्र () रूसी गणतन्त्र का एक संघीय खंड है जो उस देश की शासन प्रणाली में गणतंत्र का दर्जा रखता है। यह यूरोप के उत्तर में और रूस के पश्चिमोत्तर में स्थित है। इसकी राजधानी पेत्रोज़ावोद्स्क नगर है और जनसंख्या ६,४३,५४८ (२०१० की जनगणना) है। रूस का यह विभाग ऐतिहासिक 'कारेलिया' नामक क्षेत्र पर विस्तृत है जो वर्तमान में रूस और फ़िनलैन्ड के बीच बंटा हुआ है।
यह रूस के उत्तर-पश्चिम में स्थित है, जो कि श्वेत सागर और बाल्टिक सागर की द्रोणियों के बीच विभाजक स्थिति पर है। कारेलिया में लगभग २७,००० नदियाँ हैं। प्रमुख नदियों में हैं:
कारेलिया में ६०॰००० झीलें हैं।
ऐतिहासिक रूप से कारेलिया फ़िनिश लोगों से सम्बन्धित कारेलियाई लोगों की मातृभूमि है। कारेलियाई भाषा भी फ़िनिश भाषा से मिलती-जुलती है और यूराली भाषा-परिवार की सदस्या है। कुछ भाषावैज्ञानिक इसे फ़िनिश भाषा की ही एक उपभाषा मानते हैं। २०१० की जनगणना में कारेलिया गणतंत्र में ८२.२% लोग रूसी समुदाय के, ७.४% कारेलियाई समुदाय के, ३.८% बेलारूसी समुदाय के, २% युक्रेनी समुदाय के, १.४% फ़िनिश समुदाय के और ०.५% वेपसियाई समुदाय के थे।
अशोक सेन
अशोक सेन, (; जन्म : 1956) एक भारतीय सैद्धांतिक भौतिक विज्ञानी है।
अशोक सेन अनिल कुमार सेन और गौरी सेन के ज्येष्ठ पुत्र है। अनिल कुमार सेन स्कॉटिश चर्च कॉलेज में भौतिकी के प्राध्यापक रहे।
अशोक सेन ने प्रबल-दुर्बल द्वैतता या एस-द्वैतता पर प्रकाशित उनके ऐतिहासिक पत्र सहित स्ट्रिंग सिद्धांत विषय में बहुत सार्थक योगदान दिया है।, जो इस क्षेत्र में शोध विषय में प्रभावशाली परिवर्तनकारी रहा था। उन्होंने अस्थायी डी-ब्रैनों का अध्ययन आरम्भ किया और ऐसे ही ब्रैनों पर खुला स्ट्रिंग टैक्योन संघनन से सम्बंधित प्रसिद सेन विचार का प्रतिपादन किया।
सूरीनाम के जिले
सूरीनाम दक्षिण अमेरिका महाद्वीप के उत्तर में स्थित एक राष्ट्र है। देश में जिले सबसे ऊंचे स्तर के प्रशासनिक विभाग हैं। राष्ट्र को कुल दस जिलों में विभाजित किया गया है।
ब्रोकोपोंडो जिला
ब्रोकोपोंडो सूरीनाम का जिला है। इसकी राजधानी ब्रोकोपोंडो है तथा अन्य मुख्य नगरों में ब्राउन्सवीज और क्वाकोएग्रोन शामिल हैं। 2004 में हुई जनगणना के अनुसार जिले की कुल आबादी 13,299 है और इसका क्षेत्रफल 7,364 है तथा घनत्व 1.8 प्रति वर्ग किलोमीटर है।
ब्रोकोपोंडो जिले में विशाल ब्रोकोपोंडो जलाशय है जिसका निर्माण 1961 से 1964 के बीच हुआ था। इस जलाशय द्वारा पनबिजली बनाई जाती है, जो घरेलू बिजली की जरूरत का लगभग आधा प्रदान करती है। जिले में कई जलप्रपात हैं जिनमें शामिल आइरीन और लियो जलप्रपात भी शामिल हैं। इस का वर्षावन विविध प्रकार के वन्यजीवों का घर है। जिले में सोने की खानें भी हैं।
स्वतंत्रता दिवस (दक्षिण अफ्रीका)
स्वतंत्रता दिवस या फ़्रीडम डेय दक्षिण अफ्रीका में एक राष्ट्रीय छुट्टी है, फ़्रीडम डेय 27 अप्रैल को मनाया जाता है। 27 अप्रैल 1994 को दक्षिण अफ्रीका रंगभेद नीति से आज़ादी प्राप्त की थी और दक्षिण अफ्रीका के प्रथम लोकतांत्रिक चुनाव हुए।
पेरो दा कोविल्हा
पेरो दा कोविल्हा (1460-1526) एक पुर्तगाली जासूस था जिसे 1487 में (अफ़ोन्सो दा पेवा के साथ) भारत खोज में जमानी रास्ते से पूर्व की ओर रवाना किया गया था। वो मिस्र होते हुए लाल सागर तक पहुँचा। फिर अकब सागर होते हुए कुन्नूर केरल का तट पर आया। वापस काहिरा आने पर उसे अपने साथी से मुलाकात नहीं हो पाई, हाँलांकि दो और पुर्तगाली जासूसों ने उससे मुलाक़ात की। उनके हाथों सूचना भेजकर वो इथियोपिया पहुंच गया - जहाँ के राजा ने उसे पापस भेजने की बात तो कही पर उसकी मृत्यु के बाद उसके बेटे ने अपना सलाहकार नियुक्त कर लिया लेकिन वापस नहीं भेजा। उसके द्वारा भेजी गई जानकारी बाद के पुर्तगाली और अन्य यूरोपीय सामुद्रिक अन्वेषणों में बहुत काम आई।
पारामारिबो जिला
पारामारिबो सूरीनाम का जिला है। जिले में पारामारिबो शहर और आसपास के क्षेत्र शामिल हैं। 2004 की जनगणना के अनुसार जिले की आबादी 243,640 है और इसका क्षेत्रफल 183 वर्ग किलोमीटर है। आबादी और सघनता के अनुसार यह सूरीनाम का सबसे बड़ा जिला है।
क्षेत्र को सबसे पहले 17वी शताब्दी में विलोबे किले के निर्माण के साथ ब्रिटेन ने उपनिवेश बनाया गया था। किला बाद में नीदरलैण्ड के अधीन आ गया तथा इसका नाम बदल कर ज़ीलैण्डिया कर दिया गया। द्वितीय एंग्लो-डच युद्ध के अंत में हुई ब्रीडा की संधि से पहले पारामारिबो और इसके आसपास के क्षेत्र पर अदलबदल कर डच और ब्रिटिश अधिकार रहा। संधि के पश्चात सूरीनाम पर एकाधिकार नीदरलैण्ड का हो गया।
कुंजीपटल लेआउट
कुंजीपटल लेआउट या कीबोर्ड लेआउट () कुंजीपटल कम्प्यूटर, टाइपराइटर अथवा अक्षरांकीय में प्रयुक्त युक्ति है, जो इसकी यांत्रिक, दृश्य या कार्यात्मक व्यवस्था को दर्शाने के लिए काम में लिया जाने वाला शब्द है। कीबोर्ड लेआउट समय के साथ विकसित होता आ रहा है। जिसमें ज्यादातर बड़े बदलाव, नए तकनीकी बदलाव के साथ हुए हैं। इसमें सबसे खास प्रभाव 1874 में शोल्स और ग्लिडन टाइपरायटर के रेमिंग्टन नंबर 1 के साथ आया, जिसने 'QWERTY' को लाया था। इसके बाद रेमिंग्टन नंबर 2 (1878) के साथ इसमें को भी जोड़ा गया, जो आईबीएम सेलेक्ट्रिक (1961) एक बहुत ही प्रभावी विद्युत टाइपरायटर रहा, जिसका नकल कम्प्युटर कीबोर्ड ने किया। आईबीएम पीसी (1981), जो मॉडल एम (1985) के नाम से जाना जाता है, वो आधुनिक कीबोर्ड लेआउट का आधार रहा है।
पारा जिला
पारा सूरीनाम का जिला है, यह देश के उत्तर में स्थित है। इसकी उत्तरी सीमा अटलांटिक महासागर के साथ लगती है। 2004 की जनगणना के अनुसार जिले की आबादी 18,958 है। इसका क्षेत्रफल 5,393 वर्ग किलोमीटर तथा घनत्व 3.5 प्रति वर्ग किलोमीटर है। जिले में पाँच रिसॉर्ट हैं।
जिला सूरीनाम में होने वाले खनिकर्म और वानिकी का केंद्र है। यहाँ बड़ी मात्रा में बॉक्साइट का खनन होता है।
वाहेगुरू
वाहेगुरू या वाहिगुरू (पंजाबी: ਵਾਹਿਗੁਰੂ "") शब्द परमात्मा की प्रशन्सा को व्यतीत करता है। सिख एक दूसरे को नमस्कार करने लिए इस को भी इस्तेमाल करते हैं: "ਵਾਹਿਗੁਰੂ ਜੀ ਕਾ ਖਾਲਸਾ ਯਾ ਵਾਹਿਗੁਰੂ ਜੀ ਕੀ ਫਤਿਹ।"  "वाहिगुरू जी का खालसा या वाहिगुरू जी की फतह।"
निशान साहिब
निशान साहिब या निशान साहब सिखों का पवित्र त्रिकोणीय ध्वज है। यह पर्चम कपास या रेशम के कपड़े का बना होता है, इसके सिरे पर एक रेशम की लटकन होती है। इसे हर गुरुद्वारे के बाहर, एक ऊंचे ध्वजडंड पर फ़ैहराया जाता है। परंपरानुसार निशान साहब को फ़ैहरा रहे डंड में ध्वजकलश(ध्वजडंड का शिखर) के रूप में एक दोधारी खंडा (तलवार) होता है, एवं स्वयं ही डंड को पूरी तरह कपड़े से लिपेटा जाता है। झंडे के केंद्र में एक खंडा चिह्न (☬) होता है।
निशान साहिब खालसा पंथ का पारंपरागक प्रतीक है। काफ़ी ऊंचाई पर फ़ैहराए जाने के कारण निशान साहिब को दूर से ही देखा जा सकता है। किसी भी जगह पर इसके फहरने का दृष्य, उस मौहल्ले में खालसा पंथ की मौजूदगी का प्रतीक माना जाता है। हर बैसाखी पर इसे नीचे उतार लिया जाता है और एक नए पर्चम से बदल दिया जाता है।
सिख इतिहास के प्रारंभिक काल में निशान साहिब की पृष्ठभूमि लाल रंग की थी। फ़िर इस का रंग सफ़ेद हुआ और फिर केसरिया। सन् १६०९ में पहली बार गुरु हरगोबिन्दजी ने अकाल तख़्त पर केसरिया निशान साहिब फहराया था। बहरहाल, निहंग द्वारा प्रबंधित किए गए गुरुद्वारों में निशान साहिब के पृष्ठभूमि का रंग इस्पाती नीला होता है। सिंहा के अनुसार, गुरु हरगोबिन्द ने निशान साहिब का इस्तेमाल शुरू किया था, परंतु खंडा के इस्तेमाल बाद में किया जाने लगा(संभवतः १९वीं सदी में)। मैकलेओड के अनुसार, निरंकर्णी सतगुरु दरबार सिंह (१८५५-७०) ने एक लाल निशान साहिब फहराया था एक प्रतीक के रूप में, उनके अभियान के चिन्ह के रूप में जो "सिखों की ब्राह्मण चंगुल से मुक्ती" को प्रतीकात्मक रूप से दर्शाता था। यह सिख साम्राज्य का भी ध्वज था। निशान साहिब हर गुरुद्वारे के बाहर एक ऊंचे लकड़ी या धातु रचित ध्वजडंड द्वारा फ़ैहराया जाता है।
यह ध्वज त्रिकोंणियाकारी होता है। इसके केसरिया पृष्ठभूमि पर केंद्र में एक नीले रंग का खंडा, अंकित होता है। आम तौर पर जब की इसकी पृष्ठभूमि केसरिया रंग की होती है परंतू यह(कुछ मौकों पर) अन्य रंगों में भी प्रदर्शित हो सकता है। निशान साहब की मेज़बानी कर रहे ध्वजडंड के शिखर पर(डंडमुकुट के रूप में) एक खंडा लगा होता है। ध्वजडंड के कलश पर खंडे की मौजूदगी इस बात का प्रतीक है की हर सिख और बलकी कोई भी व्यक्ती उस भवन में प्रवेश करने के लिये स्वतंत्र है और बेफ़िक्र होकर ईश्वर की अराधना कर सकता है। सिख समाज में निशान साहब का बहुत सम्मानित स्थान है और इसे बहुत इज़्ज़त के साथ रखा जाता है। इस ध्वज को पवित्र माना जाता है इसलिए हर साल बैसाखी के पर्व के दौरान इसे दूध और पानी से पवित्र किया जाता है और जब निशान साहिब का केसरिया रंग फीका पड़ जाता है तब एक नए एवं नवीन ध्वज से उसे बदल दिया जाता है।
किसी भी संस्था के ध्वज की तरह, निशान साहब खालसा का प्रतीक है और इसे हर गुरुद्वारा परिसरों में फहराया जाता है।
निकेरी जिला
निकेरी सूरीनाम का जिला है, यह देश के उत्तर-पश्चिम में स्थित है। इसकी उत्तरी सीमा अटलांटिक महासागर, पूर्वी सीमा कोर्निये, दक्षिणी सीमा सिपेलिविनी तथा पश्चिमी सीमा गयाना के साथ लगती है। जिले की राजधानी नियूव-निकेरी है जो देश का दूसरा सबसे बड़ा शहर है।
सूरीनाम और पड़ोसी राष्ट्र गयाना के सम्बंध हमेशा से ही तनावपूर्ण रहें हैं। निकेरी से गयाना की लगती सीमा पर दोनों देशो के बीच कभी-कभी छिटपुट लड़ाईयां भी हो जाती हैं। निकेरी की आबादी में हिंदुस्तानी, जावा, क्रियोल, चीनी और पुर्तगाली मूल के लोग शामिल हैं।
2004 में जनगणना के अनुसार जिले की आबादी 36,611 है। इसका कुल क्षेत्रफल 5,353 वर्ग किलोमीटर तथा घनत्व 6.8 प्रति वर्ग किलोमीटर है। आबादी के मामले में यह देश का तीसरा सबसे बड़ा तथा क्षेत्रफल अनुसार चौथा सबसे बड़ा जिला है। निकेरी में पाँच रिसॉर्ट हैं।
माध्यमिक एवं सुलभ अधिनियम, 1996
माध्यस्थ्म, एवं सुलह अधिनिय्म 1996 का मुख्य उद्देश्य ‘’ विदेशी माध्यश्थम पंचाटो और अन्तर्राशट्रीय वाणिज़िय्क माध्य्थम मे. देशी माध्य्श्थम से सम्बनिधत विधि को समेकित और संशोधित करना तथा सुलह और उससे सम्बनिध्त मामलो के लिए या उसके आनुशंगिक विषय से सम्बंधित विधि को परिभाषित करना है दुसरे शब्दौ मे हम कह सक्ते हे कि माध्यस्थम तथा सुलह अधिनियम, 1996 को भारतीय संसद दारा पारित करने के मुख्य- मुख्य उद्देश्य निम्न प्रकार हे ---   विदेशी माध्य्सथम विधी पंचाटो को भारत मे लागु करना तथा विदेशी माध्यस्थम पंचटो को भारत मे मान्य्ता देना,   देशी माध्य्सथम, विधी को अन्तर्रौषटीय माध्यस्थम विधी मे समिम्लित करना तथा उसके लिय यदि सशोधन की आव्श्य्क्यता हो तो देशी माध्यस्थम विधी मे उसके अनुरुप सशोध्न करना,   सुलह तथा उससे सम्बनिध्त विष्यो को परिभाषित करना|| समर्णीय है कि भारत ने भी अन्य कई देशो के साथ-साथ अन्तर्राष्टीय आदश्श्र विधि को अपनाया हे ज़ो अ अंनतर्राश्टीय व्यापार से सम्बनिध्त विवादो को माध्यसथम तथा सुलह के ज़रिये सुलझाने के लिय सयुक्त राश्ट्र्य सग्र के व्यापरिक विधी पर आयोग दारा तेयार की गई थी फ्ल्सरुप भारत मे माध्यस्थम तथा सुलह के क्षेत्र मे अन्तर्राशटीय भाईचारा शामिल हुआ|
गंगनम स्टाइल
"गंगनम स्टाइल" (, ) दक्षिण कोरियाई संगीतज्ञ साइ का एक के-पॉप एकल गाना है। यह गाना जुलाई 2012 में उनके छठे स्टूडियो एल्बम "साइ ६ (सिक्स रूल्स), भाग १" के अन्तर्गत्त विमोचित हुआ था और दक्षिण कोरिया के गाओन चार्ट पर प्रथम स्थान पर अंकित हुआ। दिनांक 21 दिसम्बर 2012 को, "गंगनम स्टाइल" यू ट्यूब वीडियो पर एक करोड़ अवलोकन को पार करने वाला प्रथम वीडियो बना। तक के आंकड़ों के अनुसार, इस संगीत वीडियो को 1.486 करोड़ बार यू ट्यूब पर देखा गया है और यह इस जालस्थल का सर्वाधिक अवलोकित वीडियो बना है। इसने जस्टिन बीबर के एकल "बेबी" को मात दी।
शब्दावली "गंगनम स्टाइल" कोरियाई भाषा का नवीन गढ़ित शब्द है, जिसका अर्थ दक्षिण कोरिया की राजधानी सियोल के गंगनम जिले की जीवन-शैली से है। यह गाना एवं इसका संगीत वीडियो अगस्त 2012 में अति प्रचलित हुआ एवं तब से विश्व भर में काफ़ी प्रसिद्धि प्राप्त कर चुका है। "गंगनम स्टाइल" को मिले-जुले से लेकर सकारात्मक समीक्षाएं प्राप्त हुई हैं। इसका प्रमुख कारण है इसकी आकर्षक धुन तथा संगीत वीडियो में साइ के मनोरंजक नृत्य तालों एवं विश्व के विभिन्न स्थानों पर जीवंत प्रदर्शनों में की गयी नृत्य चालों के कारण हुआ है। सितंबर 2012 में, "गंगनम स्टाइल" को "गिनीज़ वर्ल्ड रिकॉर्ड्स" में सर्वाधिक पसंद की जाने वाली वीडियो के रूप में अंकित किया गया। कालांतर में इसे एमटीवी यूरोप संगीत एवार्ड्स द्वारा सर्वश्रेष्ठ वीडियो भी घोषित्य किया गया।| यह वीडियो विश्व भर के समूहों, संगठनों एवं व्यक्तियों द्वारा कई पैरोडीज़ लिखने तथा पैरिस, रोम एवं मिलान में समूह नृत्यों की प्रेरणा भी बना, जिनमें दस हजार से अधिक लोगों ने भाग लिया था। 2012 की नव वर्ष पूर्व संध्या को दस लाख लोगों ने न्यू यॉर्क शहर के टाइम्स स्क्वायर में साइ एवं रैप-गायक एमसी हैमर द्वारा किये गये प्रदर्शन को देखा; यही प्रदर्शन बर्लिन के ब्रैण्डनबर्ग गेट पर भी हुआ था।
गंगनम स्टाइल को बॉलीवुड में देसी हिन्दी शैली के रूप निर्माता वासु भगनानी ने अपने बेटे जैकी भगनानी द्वारा अपनी हिन्दी फ़िल्म रंगरेज़ में दिखाया है।
सरमक्का जिला
सरमक्का सूरीनाम का जिला है, यह देश के उत्तर में स्थित है। जिले की राजधानी ग्रोनिंजन है। 2004 में हुई राष्ट्रीय जनगणना के अनुसार जिले की आबादी 16,135 है। इसका कुल क्षेत्रफल 3,636 वर्ग किलोमीटर है तथा घनत्व 4.4 प्रति वर्ग किलोमीटर है। जनसंख्या के अनुसार यह देश का आठवाँ सबसे बड़ा जिला है तथा क्षेत्रफल अनुसार सातवाँ सबसे बड़ा। जिले में छह रिसॉर्ट हैं।
पारम्परिक तौर पर यहाँ पर छोटे-छोटे खेत होते हैं। हालांकि अब यहाँ बड़ी कृषि परियोजनाएँ भी खुलने लगी हैं, जो मुख्य रूप से केले और चावल का उत्पादन करती हैं।
लादोगा झील
लादोगा झील () पश्चिमोत्तरी रूस में कारेलिया गणतंत्र व लेनिनग्राद ओब्लास्त के क्षेत्रों में स्थित एक मीठे पानी की झील है। यह यूरोप की सबसे बड़ी झील है और क्षेत्रफल के हिसाब से दुनिया की १४वी सबसे बड़ी मीठे पानी की झील है। इसका क्षेत्रफल १७,७०० वर्ग किमी है, यानि भारत के नागालैंड राज्य से ज़रा बड़ा। रूस का सेंट पीटर्ज़बर्ग महानगर इस से कुछ ही दूरी पर बसा हुआ है। नाविक यातायात के लिये बाल्टिक सागर को श्वेत सागर से जोड़ने वाला नहर-मार्ग लदोगा झील और इसके पूर्वोत्तर में स्थित ओनेगा झील से होते हुए निकलता है।
रंगरेज़ (२०१३ हिन्दी फ़िल्म)
रंगरेज़ प्रियदर्शन द्वारा निर्देशित एक हिन्दी फ़िल्म है। इसमें जैकी भगनानी, प्रिया आनंद प्रमुख भूनिका में तथा सहायक भूमिका में राजपाल यादव एवं अमितोष नागपाल हैं। रंगरेज़ तमिल सिनेमा की "नाडोडियाल" नामक फ़िल्म का रीमेक है, पहले ही तेलुगु, मलयालम एवं कन्नड़ में रीमेक की जा चुकी है। इस फ़िल्म का निर्माण वासु भगनानी ने किया था और इसको २१ मार्च २०१३ को विमोचित किया गया था।
इसी फ़िल्म में विश्व प्रसिद्ध दक्षिण कोरियाई गाने गंगनम स्टाइल को देसी रूपान्तर के रूप में पूर्णाधि८कार के साथ जैकी भगनानी पर फ़िल्माया गया है।
ओनेगा झील
ओनेगा झील () पश्चिमोत्तरी रूस में कारेलिया गणतंत्र, लेनिनग्राद ओब्लास्त व वोलोग्दा ओब्लास्त के क्षेत्रों में स्थित एक मीठे पानी की झील है। लादोगा झील के बाद यह यूरोप की दूसरी सबसे बड़ी झील है। नाविक यातायात के लिये बाल्टिक सागर को श्वेत सागर से जोड़ने वाला नहर-मार्ग ओनेगा झील और इसके दक्षिण-पश्चिम में स्थित लादोगा झील से होते हुए निकलता है।
इस झील में किझ़ी द्वीप स्थित है, जो अपनी लकड़ी की इमारतों के लिये प्रसिद्ध है। यह जगह-जगह से लाई हुई काठ से सैंकड़ों वर्षों के काल में बनाई गई थीं।
पेत्रोज़ावोद्स्क
पेत्रोज़ावोद्स्क () रूस के सुदूर पश्चिमोत्तर में स्थित एक शहर है जो उस देश के कारेलिया गणतंत्र नामक संघीय खंड की राजधानी भी है। यह ओनेगा झील के पश्चिमी छोर पर बसा हुआ है और उसके तट पर २७ किमी तक विस्तृत है।
२० सितम्बर १९७७ में अचानक आकाश में बहुत ऊँचाई पर तैरती हुई एक भीमकाय जेलीफ़िश जैसी कई भुजाओं वाली वस्तु देखी। यह अफ़वाह फैल गई कि यह किसी अन्य ग्रह से आये यात्रियों का यान है। कुछ विद्वानों के अनुसार यह किसी सोवियत रॉकेट की उड़ान से पैदा होने वाले अजीब आकृति वाले धुएँ के मोटे बादल थे। अन्य लोगों का मानना था कि यह किसी गुप्त सोवियत परमाणु परीक्षण से उतपन्न बादल थे। सोवियत वैज्ञानिकों के अनुसार यह एक प्राकृतिक घटना थी। विवाद आज भी जारी है और इसे 'पेत्रोज़ावोद्स्क घटना' () के नाम से जाना जाता है।
गंगनम जिला
गंगनम जिला (; हंजा: 江南區; "गंगनम गु") "दक्षिण कोरिया की प्रशासनिक इकाई - गु" (स्थानीय सरकारी जिले) जिनसे मिलकर सियोल शहर बना है, में से एक है। गंगनम (강남; 江南 ) का शाब्दिक अर्थ है "(हान) नदी के दक्षिण में"। वर्ष २०१० की जनगणना के अनुसार, गंगनम जिले की कुल जनसंख्या 527,641 है, जो इसे सियोल का चौथा सर्वाधिक जनसंख्या वाला शहर बनाती है। 39.5 कि.मी के क्षेत्रफ़ल से यह सियोल का तृतीय बड़ा जिला है।
सिपेलिविनी जिला
सिपेलिविनी सूरीनाम का जिला है, दक्षिण में स्थित यह क्षेत्रफल में देश का सबसे बड़ा जिला है। सिपेलिविनी की अपनी कोई प्रादेशिक राजधानी नहीं है क्योंकि इसे सीधे तौर पर पारामारिबो में से राष्ट्रीय सरकार द्वारा प्रशासित किया जाता है।
2004 में हुई जनगणना के अनुसार जिले की आबादी 28,202 है। इसका कुल क्षेत्रफल 130,567 वर्ग किलोमीटर तथा घनत्व 0.2 प्रति वर्ग किलोमीटर है। आबादी के मामले में यह देश का चौथा सबसे बड़ा तथा क्षेत्रफल अनुसार सबसे बड़ा जिला है। इसका क्षेत्रफल बाकि के नौ जिलों के कुल क्षेत्रफल से भी बहुत ज्यादा है। हालांकि उत्तर और पश्चिम को छोड़ कर मुख्यतः सिपेलिविनी अप्रयुक्त है। इस में छह रिसॉर्ट हैं।
औपनिवेशिक काल के दौरान क्षेत्र का ज्यादातर हिस्सा खाली और अकेला छोड़ा हुआ था, चूँकि डच, जिनका सूरीनाम पर शासन था, दक्षिण में ब्राजील के पुर्तगालियों से खतरा मह्सूस करते थे। बीसवी सदी से यहाँ विकास कार्यो की शुरुआत की गई।
दक्षिण-पश्चिम में गयाना के साथ सूरीनाम के सीमा विवाद के कारण सिपेलिविनी के सीमा वाले इलाको में कभी-कभी दोनों देशों की सेनाओं के बीच तनाव की स्थिति उत्पन्न हो जाती है।
चन्द्रशेखर कम्बार
चंद्रशेखर कंबार (; जन्म : २ जनवरी १९३७) एक कन्नड़ भाषा के कवि, नाटककार एवं लोकसाहित्यकार हैं। उन्होंने कन्नड़ भाषा में फिल्मों का निर्देशन भी किया है और वे हम्पी में कन्नड़ विश्वविद्यालय के संस्थापक कुलपति भी रहे हैं। उनके उल्लेखनीय साहित्यिक योगदान के आलोक में उन्हें 2010 के लिए ज्ञानपीठ पुरस्कार प्रदान करने की घोषणा की गई है।
इनके द्वारा रचित एक नाटक "सिरिसंपिगे " के लिये उन्हें सन् १९९१ में साहित्य अकादमी पुरस्कार (कन्नड़) से सम्मानित किया गया।
वानिका जिला
वानिका सूरीनाम का जिला है, यह देश के उत्तर-पूर्व में स्थित है। इसकी राजधानी लैलीडोर्प है। 2004 में हुई जनगणना के अनुसार जिले की आबादी 86,072 है। इसका कुल क्षेत्रफल 442 वर्ग किलोमीटर तथा घनत्व 194.7 प्रति वर्ग किलोमीटर है। आबादी के मामले में यह देश का तीसरा सबसे बड़ा तथा क्षेत्रफल अनुसार नौवा सबसे बड़ा जिला है। जिले में सात रिसॉर्ट हैं।
वानिका सूरीनाम के सबसे घनी आबादी वाले तथा सर्वाधिक शहरीकृत जिलों में से एक है। पपीता और गेहूँ यहाँ की मुख्य फसल हैं। यहाँ ताम्बे की भी खाने हैं।
निकोलो द कोंटी
निकोलो दे कोंटी (1395-1474) एक इतालवी देशाटक और अन्वेषी था जो मध्य युग में मुस्लिम व्यापारी के वेष में इटली से लेकर भारत, दक्षिण-पूर्व एशिया और संभवतः चीन तक का भ्रमण किया। ध्यान रहे कि इन देशों और इटली के बीच उस समय मुस्लिम शासकों का राज था (और आज भी है) और ईसाईयों का इस प्रदेश से होकर गुजरना बहुत मुश्किल था। भारत और पूर्व के अन्य देशों की खोज में इस भ्रमण का बहुत योगदान था।
उस समय के चीन नौवाहक कप्तान जांग जे ने भी भारत की नौयात्रा की थी। दोनों के दिए विवरण मेल खाते हैं।
हिप्स डोंट लाइ
"हिप्स डोंट लाइ" कोलम्बियाई गायिका शकीरा और हैतीयन रैपर वाईक्लेफ जीन द्वारा गाया गया एक अत्यंत सफ़ल गाना है। गाना शकीरा की दूसरी अंग्रेज़ी एल्बम "ओरल फिक्सेशन वॉल. 2" के दूसरे सिंगल के रूप में जारी किया गया था।
मधुमक्खी का छत्ता
मधुमक्खी का छत्ता एक बन्द संरचना है जिसमें ऍपिस उपवंश की मधुमक्खी की कुछ जातियाँ रहती और अपने बच्चे पालती है। प्राकृतिक छत्ते प्राकृतिक रूप से पाये जाने वाली मधुमक्खी की बस्तियाँ हैं, जबकि पालतू मधुमक्खियाँ मानवनिर्मित छत्तों में रहती हैं, जो अक्सर ऍपियरी हुआ करती है। ऐसी मानवनिर्मित संरचनाएँ भी प्रायः मधुमक्खी का छत्ता कहलाती हैं। ऍपिस मधुमक्खियों की कई जातियाँ छत्तों में रहती हैं, लेकिन केवल पश्चिमी मधुमक्खियाँ (ऍपिस मेलीफ़ेरा) और पूर्वी मधुमक्खियाँ (ऍपिस केराना) मनष्यों द्वारा पाली जाती हैं। मधुमक्खी के प्राकृतिक छत्ता की तुलना एक पक्षी के घोंसले से की जा सकती है जिसका उद्देश्य उसके निवासी को सुरक्षा प्रदान करना होता है।
याना गुप्ता
याना गुप्ता (), जन्म का नाम याना सिनकोवा (), चेक मॉडल और अभिनेत्री हैं जो मुम्बई में काम करती हैं। याना चेक गणराज्य की नागरिक हैं। अपने विवाह के पश्चात इन्होंने अपना कुलनाम बदल कर गुप्ता कर लिया था तथा तलाक के बाद भी इसी नाम को रखा|
गुप्ता घूमने की बहुत शौकीन हैं। वर्ष 2000 में भारत में आचार्य रजनीश के पूना आश्रम में रहते समय इनकी मुलाक़ात चित्रकार सत्य गुप्ता से हुई। आश्रम में एक कार्यक्रम के दौरान याना ने गाना गाया था जिसमें गिटार के साथ सत्य ने संगीत दिया। "[याना] समझ गई थीं कि वे उन्हें पसंद करते हैं"। सत्य याना से उम्र में चौदह वर्ष बड़े हैं। दोनो आश्रम में रहते हुए ही एक दूसरे से प्रेम करने लगे और तीन हफ़्ते बाद इनका विवाह हो गया और याना ने अपना सिनकोवा कुलनाम बदल कर अपने पति का गुप्ता कुलनाम अपना लिया। याना के माता-पिता "शुरुआत में सदमे में थे"। उन्हें चिंता थी कि याना को भारत में मलेरिया या कोई और बीमारी हो जाएगी।
निवर्तमान समय में याना यूनाइटेड किंगडम में रहने वाले भारतीय-आयरिश मूल के किसी व्यक्ति के साथ सम्बंध में हैं और चाहती हैं कि 2014 तक उनका विवाह हो जाए, परन्तु यह चाहती हैं कि वह "आधिकारिक तौर" पर इनके समक्ष प्रस्ताव रखें। याना किसी ऐसे शहर में अपनी गृहस्थी बसाना चाहती हैं जो "प्रकृति के नज़दीक" हो और यह मुम्बई में रहना पसंद नहीं करेंगी।
भारत में अपने कैरियर की शुरुआत से पहले याना फै़शन जगत के प्रमुख केन्द्रों जैसे मिलान, हैम्बर्ग और जापान में सफ़लता प्राप्त कर चुकी थीं। सत्य गुप्ता से अपने विवाह के पश्चात इन्होंने अपने पति के साथ पूना में फ़्लैट किराए पर लिया, परन्तु छह महीनों के अंदर ही उन्हें पैसे की कमी खलने लगी। मॉडल के रूप में याना ने कई भारतीय फोटोग्राफरों को अपनी फ़ोटो ई-मेल द्वारा भेजीं। कुछ दिनों के इंतजार के पश्चात मुम्बई के एक फ़ैशन डिज़ाइनर से इन्हें पहला प्रस्ताव आया। इसके कुछ समय पश्चात ही याना मॉरिशस एक फ़िल्म की शूटिंग के लिए गईं।
ईश्वर निवास द्वारा निर्देशित 2003 एक्शन फ़िल्म "दम" के मशहूर गाने "बाबूजी ज़रा धीरे चलो" में याना ने आइटम गर्ल की भूमिका की अदा करी जो कि इनके कैरियर के लिए ब्रेकआउट प्रदर्शन साबित हुआ। इसके पश्चात इन्हें कई फ़िल्मों के आइटम गानों में कार्य करने के प्रस्ताव मिलने लगे।
2012 में याना ने वास्तविकता पर आधारित भारतीय टेलिविज़न धारावाहिक "बिग बॉस" के छठे सत्र में भाग लेने के प्रस्ताव को ठुकरा दिया था। इसके लिए इन्होंने "कुछ पूर्व प्रतिबद्धताओं" को जिम्मेदार बताया।
वर्ष 2011 में याना ने अपनी पहली किताब का विमोचन किया। अंग्रेज़ी भाषा की अपनी इस स्वास्थ्य और कल्याण सम्बन्धित किताब, जिसका शीर्षक है "हाउ टू लव योर बॉडी एण्ड गैट द बॉडी यू लव" (), में याना ने स्वास्थ्य युक्तियाँ दी हैं।
इस्लामोफ़ोबिया
इस्लामोफ़ोबिया ये एक विचार है जो आज बहुत प्रचलन में है। लोगों के दिलों में इस्लाम या इस्लाम को मानने वाले हर मुसलमान के लिए एक हिंसा, भय, घृणा और भेदभाव को ही इस्लामोफोबिया कहते हैं  इस विचार को और इस मिथक को तोड़ना अब इस्लाम के मानने वालों की ही जिम्मेदारी है। क्या कारण है कि इस्लाम के 52 फिरके बन गए जबकि हुजूर सलोउल्लाह अहले वसल्लम ने एक ही इस्लाम और एक ही क़ुरआने पाक दुनिया को दिया था। और ये 52 फिरके आपसे में ही एक दूसरे के खून के प्यासे क्यों है।  इस्लाम मे कट्टरता ही सबसे बड़ी समस्या है जिससे इस्लाम को खुद ही लड़ना पड़ेगा क्योंकि ये इस्लाम के अंदर ही है और इससे अंदर वाले ही लड़ सकते हैं। और जिस दिन कट्टरता खत्म हो गई उसी दिन ये शब्द "इस्लामोफोबिया" स्वतः समाप्त हो जाएगा। हुजूर के बाद उनके परिवार को शहीद करने वाले भी तथाकथित इस्लाम को मानने वाले ही थे। पेशावर हो या पुलवामा या वर्ल्ड ट्रेड सेंटर या ऐसी किसी भी जगह जहां वो तथाकथित इस्लाम को मानने वाले किसी बेगुनाह को कट्टर इस्लाम के कारण मारते है वे इस्लामोफोबिया को ही फैलाते हैं। इनका विरोध करना हर मुसल्लम इमान वाले का फर्ज़ है।
1997 में, ब्रितानी रुन्नीमेडे ट्रस्ट ने इस्लामोफ़ोबिया के बारे में बताते हुए कहा कि यह अवधारणा मुसलमानों को देश के आर्थिक, सामाजिक और सार्वजनिक जीवन से बाहर करके मुसलमानों के ख़िलाफ़ भेदभाव के व्यवहार को दर्शाती है। यह अवधारणा यह भी मानती है कि इस्लाम अन्य संस्कृतियों के साथ कोई भी मूल्य साझा नहीं करता हैं, यह पश्चिम की संकृति से निम्न कोटि का है और एक धर्म के बजाय हिंसक राजनीतिक विचारधारा है।
इराक युद्ध
इराक युद्ध 2003 से लेकर 2011 तक यह युद्ध दो चरणों में हुआ। आखिर में अमेरिका और नाटो सैनिकों की जीत हुई।
2013 ठाणे इमारत हादसा
2013 ठाणे इमारत हादसा वह हादसा है जिसमें महाराष्ट्र के ठाणे शहर के शिल फाटा इलाके में अवैध सात मंजिला निर्माणाधीन इमारत के ढहने से कई लोगों की मृत्यु हुई थी। बीबीसी के अनुसार लगभग 100 से अधिक लोग इस त्रासदी से बच गए थे। हादसा भारतीय मानक समय के अनुसार शाम 6:30 (13:00 यूटीसी) बजे हुआ था। इसमें छब्बीस बच्चों सहित कुल बहतर लोगों की मृत्यु हुई थी तथा छत्तीस घायल हुए थे।
मसागती लोग
मसागती () प्राचीनकाल में मध्य एशिया में बसने वाली ख़ानाबदोश क़बीलों की एक जनजाति थी। वे एक पूर्वी ईरानी भाषा बोला करते थे। उन्हें मुख्य-रूप से यूनानी इतिहासकार हेरोदोतस की लिखाईयों से जाना जाता है। सम्भव है कि वे स्किथी लोगों से सम्बन्धित हों।
हेरोदोतस के अनुसार 'मसागती' का मतलब 'महान गती' है और 'गती' या 'गेती' कृष्ण सागर के छोर पर बसने वाले समुदायों का नाम हुआ करता था। यह 'मसा' शब्द वही है जो संस्कृत में 'महा' के सजातीय रूप में पाया जाता है।
दार्द लोग
दार्द या दारद उन समुदायों को कहा जाता है जो दार्दी भाषाएँ बोलते हैं। यह हिन्द-आर्य लोगों की एक उपशाखा है। दार्द लोग मुख्य रूप से उत्तर भारत के कश्मीर व लद्दाख़ क्षेत्र, पाक-अधिकृत कश्मीर के गिलगित-बल्तिस्तान क्षेत्र, पाकिस्तान के ख़ैबर-पख़्तूनख़्वा प्रान्त और पूर्वी अफ़ग़ानिस्तान के कुछ भागों में बसते हैं। अलग-अलग स्थनों के दार्द लोगों को 'ब्रोकपा', 'द्रोकपा' व 'शीन' जैसे नामों से भी जाना जाता है।